cyanic-selkie/wikianc huggingface dataset:
মানাড (ফাংশনাল প্রোগ্রামিং)
ব্যবহার
যদি একটি প্রোগ্রামিং ভাষা মানাডের সমর্থন না দেয়, তাহলেও সেখানে খুব বেশি একটা অসুবিধা ছাড়াই মানাড প্যাটার্ন বাস্তবায়ন করা সম্ভব। ক্যাটাগরি -তত্ত্ব হতে প্রোগ্রামিং পরিভাষায় অনুবাদের সময় মানাডের গঠন একটা বর্গীয় ধারণা হিসেবে পরিগণিত হয় এবং কেবলমাত্র আবদ্ধ বহুরূপতা র সমতু্ল্য বৈশিষ্ট সমর্থন করে এরকম একটি (প্রোগ্রামিং) ভাষায় সেটি সরাসরি সংজ্ঞায়িত করা সম্ভব। প্রায়োগিক খুঁটিনাটি সম্পর্কে জানা ছাড়াই একটি ধারণার অধীন টাইপের সাথে কাজ করার ক্ষমতা গুরুত্বপূর্ণ হিসেবে বিবেচিত হয়। কিন্তু মানাডের অনন্য বৈশিষ্টসমূহ এবং নিখুঁত আচরণ অন্যান্য ধ্যান-ধারণা হতে তাকে আলাদা করেছে।
প্রয়োগ
নির্দিষ্ট কিছু মানাড নিয়ে আলোচনায় সাধারণত সীমিত আকারে প্রায়োগিক সমস্যা সমাধানের ওপর নজর দেয়া হয়, কারণ, একটি নির্দিষ্ট মানাড একটি নির্দিষ্ট কম্পিউটেশনাল ব্যবস্থাকে নির্দেশিত করে। যদিও কিছু কিছু ক্ষেত্রে একটি অ্যাপ্লিকেশন তার উচ্চমাত্রার লক্ষ্য সাধনে অন্তঃসার যুক্তিতে মানাডের ব্যবহার করতে পারে।
এখানে কিছু প্রয়োগ দেখানো হয়েছে যাদের তৈরিতে মানাডের ব্যবহার করা হয়েছে :
ইতিহাস
প্রোগ্রামিং এ "মানাড" শব্দটির ব্যবহার পিছনে ফিরে তাকালে সবার আগে এপিএল ও জে প্রোগ্রামিং ভাষায় পাওয়া যায়, যেগুলি বিশুদ্ধরূপে ফাংশনাল হিসেবে পরিচিত। তা সত্ত্বেও এই সকল ভাষায় "মানাড" একটি এক প্যারামিটার বিশিষ্ট ফাংশনের সংক্ষেপণ হিসেবে পরিচিত। (দুই প্যারামিটার বিশিষ্ট ফাংশনকে "ডায়াড" হিসেবে অভিহিত করা হয় ইত্যাদি)
১৯৫০ এর দশকে, গণিতবিদ রজার গডেমেন্ড সর্বপ্রথম মানাডের ধারণা সূত্রবদ্ধ করেন (তিনি এটিকে "আদর্শ গঠন" বলে অভিহিত করেন), তবে, ক্য়াটাগরি তত্ত্ববাদী স্য়ান্ডার্স ম্য়াকলেনে র কল্য়ানে "মানাড" পরিভাষাটি আধিপত্য় বিস্তার করে। ১৯৬৫ সালে গণিতবিদ হেইনরিখ ক্লেইসি সর্বপ্রথম, উপরে bind এর সাহায্যে যে নমুনাটি দেখানো হয়েছে, সেটির মাধ্যমে প্রমাণ করেন যে, একটি মানাডকে দুটি (কো-ভ্য়ারিয়েন্ট) ফাঙ্কটর এর সমষ্টি (অ্য়াডজাঙ্কশন) হিসেবে প্রকাশ করা যেতে পারে।
১৯৮০র দশকের শুরুতে মানাড প্যাটার্ন এর একটা ভাসা-ভাসা ধারণা কম্পুবিজ্ঞানীদের মাঝে বিস্তার লাভ করতে শুরু করে। প্রোগ্রামিং ভাষাবিদ ফিলিপ ওয়াডলারে র মতে, কম্পুবিজ্ঞানী জন সি রেনল্ডস ১৯৭০এর দশক ও ৮০'র দশকের শুরুতে মানাডের কিছু অংশবিশেষ সম্পর্কে অনুমান করতে পরেছিলেন, যখন তিনি ধারাবাহিক ক্ষেপণ নীতির (continuation-passing style) গুরুত্ব অনুধাবন করতে পেরেছিলেন, যখন তিনি নিয়মমাফিক সেমান্টিক এর একটি গুরুত্বপূর্ণ উৎস হিসেবে ক্যাটাগরি থিওরির গুরুত্ব অনুধাবন করতে পেরেছিলেন, এবং, যখন তিনি মান ও গণনার মাঝে টাইপের পার্থক্য নির্ণয় করতে পেরেছিলেন। গবেষণাকেন্দ্রীক ভাষা ওপাল যেটি ১৯৯০ সালের আগ পর্যন্ত সক্রিয়ভাবে ডিজাইন করা হচ্ছিল, সফলতার সাথে কানাডীয় টাইপের ওপর ভিত্তি করে ইনপুট/আউটপুট এর নকশা করছিল, কিন্তু এই সংলগ্নতা তখন অনুধাবন করা যায় নি।
কম্পুবিজ্ঞানী ইউজিনিও মগ্গি ১৯৮৯ সালে একটি কনফারেন্স পেপারে সর্বপ্রথম ক্যাটাগরি থিওরির মানাডের সাথে ফাংশনাল প্রোগ্রামিং এর যোগসূত্র স্পষ্টভাবে স্থাপন করেন এবং ১৯৯১ সালে এটির পরশোধিত অনুবর্তী একটি জার্নাল উপস্থাপন প্রকাশ করেন। পূর্বেকার গবেষণায়, কয়েকজন কম্পুবিজ্ঞানী ক্যাটাগরি থিওরির সাহায্য়ে ল্যাম্বডা ক্য়ালকুলাস এর সেমান্টিকস প্রদানে সফলতা লাভ করেন। মগ্গির গুরুত্বপূর্ণ আবিষ্কার ছিল এই যে, একটি বাস্তব জগতের প্রোগ্রাম, এক মান থেকে অন্য় মান তৈরির কোন ফাংশন নয়, বরঞ্চ একটি রুপান্তর (ট্রান্সফরমেশন) যেটি ঐ সকল মানসমূহের মধ্যে  কম্পুগণনা  করতে সাহায্য় করে। ক্য়াটাগরি থিওরির পরিভাষায় সাজালে, সিদ্ধান্ত নেয়া যায় যে, মানাড হচ্ছে এই সকল কম্পুগণনার প্রতিরূপী গাঠনিক প্রণালী।
আরও কয়েকজন এই ধারণার জনপ্রিয়করণ ও পরিবর্ধণ করেন, যাদেঁর মাঝে ছিলেন ফিলিপ ওয়াডলার এবং সাইমন পেয়টন জোনস যাঁরা, হাস্কেল এর স্পেসিফিকেশনের সাথে জড়িত ছিলেন। বিশেষত, হাস্কেল ভার্সন ১.২ পর্যন্ত ইনপুট/আউটপুট কে অলস মুল্য়ায়ন (লেজি ইভালুয়েশন) এর সাথে খাপ খাওয়ানোর জন্য় একটি "অলস (লেজি) স্ট্রিম" মডেল ব্য়বহার করছিল ব্য়বহার করছিল যেটি ছিল ঝামেলাকর। পরবর্তীতে হাস্কেল আরও নমনীয় মানাডিয় ইন্টারফেস গ্রহণ করে। পরবর্তীতে হাস্কেল সম্প্রদায় ফাংশনাল প্রোগ্রামিং এর অন্য়ান্য় অনেক সমস্য়ায় মানাডের প্রয়োগ করেন এবং হাস্কেল ব্য়বহারকারী গবেষকরা সময়ের সাথে সাথে মানাডের প্য়াটার্ন  বিভিন্ন আকারের গঠনপ্রণালীতে প্রয়োগ করে থাকেন যার মধ্য়ে ছিল অ্য়াপ্লিকেটিভ ফাঙ্কটর ও তীর (অ্য়ারো)।
প্রথম দিকে মানাডের সাহায্যে প্রোগ্রামিং শুধুমাত্র হাস্কেল ও এর উপজাত ভাষার মধ্যে সীমাবদ্ধ ছিল, কিন্তু পরবর্তীতে ফাংশনাল প্রোগ্রামিং অন্যান্য প্যারাডাইম কে প্রভাবিত করার সাথে সাথে অনেক প্রোগ্রামিং ভাষা মানাড প্যাটার্ন (নামে না হলেও মূলনীতি) গ্রহণ করেছে । বর্তমানে স্কিম, পার্ল, পাইথন, র‍্যাকেট, ক্লোজার, স্কালা, এফ# মানাড প্রস্তুতপ্রণালী রয়েছে। এছাড়া এমএল এ প্রমাণ হিসেবে অর্ন্তভুক্তি বিবেচনাধীন আছে।
বিশ্লেষণ
মানাড ব্যবহার একটি সুবিধা হল প্রোগ্রামিং যুক্তির মাঝে গাণিতিক নির্ভুলতা আনা। মানাডিয় সূত্রের মাধ্যমে কেবলমাত্র একটি নিদর্শনের সঠিকতা নির্দেশই নয় বরঞ্চ সাবটাইপিং এর সাহায্যে আরও বিভিন্ন সংশ্লিষ্ট গঠনপ্রণালী (যেমন ফাঙ্কটর) হতে নিভিন্ন উপাদান ব্যবহার করা সম্ভব।
মানাডিয় সূূত্রসমূহের সিদ্ধকরণ
উদাহারণটিতে ফেরত গেলে দেখা যাবে, এখানে  এর উপাদানগুলি মানাড তৈরি করার জন্য ঘোষিত, কিন্তু এগুলি মানাডিয় সূত্রসমূহ অনুমোদন করে কি না তা দেখার জন্য কোন প্রমাণ দেয়া হয় নি।
এটি শোধরানোর জন্য সাধারণ সূত্রগুলোর এক পার্শ্বে  এর উপাদানগুলোর যথাযথ বর্ণনা প্রবেশ করিয়ে, বীজগাণিতিকভাবে অসমতার একটি ধারা তৈরি করে অপর পার্শ্বে পৌছানোর চেষ্টা করা যেতে পারে: সূত্র ১: eta(a) >>= f(x)  ⇔  (Just a) >>= f(x)  ⇔  f(a)
সূত্র ২: ma >>= eta(x)           ⇔  ma         if ma is (Just a) then eta(a)             ⇔ Just a         else                        or Nothing            ⇔ Nothing end if
সূত্র ৩: (ma >>= f(x)) >>= g(y)                       ⇔  ma >>= (f(x) >>= g(y)) if (ma >>= f(x)) is (Just b) then              if ma is (Just a) then g( ma >>= f(x) )                               (f(x) >>= g(y)) a         else                                            else Nothing                                        Nothing end if                                         end if ⇔ if ma is (Just a) and f(a) is (Just b) then (g ∘ f) a                   else if ma is (Just a) and f(a) is Nothing then Nothing else Nothing end if
ফাঙ্কটর থেকে উৎপাদন
কম্পুবিজ্ঞানে বিরল হলেও, ক্যাটাগরি তত্ত্ব সরাসরি ব্যবহার করে, একটি মানাডকে দুইটি অতিরিক্ত স্বাভাবিক রুপান্তর (ন্য়াচারাল ট্রান্সফরমেশন) সংযুক্ত একটি ফাঙ্কটর হিসেবে কল্পনা করা যেতে পারে। প্রারম্ভিক গঠনপ্রণালীতে দরকার ম্য়াপ নামক একটি উচ্চ পর্যায়ের ফাংশন (অথবা "ফাংশনাল") যেটিকে ফাঙ্কটর হিসেবে গণনা করা যেতে পারে।
এটি সর্বদা কোন গুরুত্বপূর্ণ সমস্যা হয়ে দাড়ায় না, বিশেষত যদি পূর্বে-বিদ্যমান কোন ফাঙ্কটর থেকে মানাড উৎপাদন করা হয়, সেক্ষেত্রে মানাড স্বয়ংক্রিয়ভাবে map উত্তরাধিকার সূত্রে লাভ করে। (ঐতিহাসিক কারণে হাস্কেলে, এই  কে   বলা হয়।)
একটি মানাডের প্রথম রুপান্তর মূলত ক্লেইসি ত্রৈধ হতে প্রাপ্ত unit এর সমান, যেখানে কাঠামোগত শ্রেণীবিভাগ নিবিড়ভাবে অনুসরণ করা হয়, প্রতিপাদিত হয় যে, উক্ত unit প্রায়োগিক ফাঙ্কটরের বৈশিষ্ট বহন করে, যেটি একটি সাধারণ ফাঙ্কটর এবং একটি মানাড এর অন্তর্বর্তী গঠন হিসেবে কাজ করে। প্রায়োগিক প্রসঙ্গে (কনটেক্সট), unit কে কিছু ক্ষেত্রে বিশুদ্ধ ফাংশন হিসেবে উল্লেখ করা হয় কিন্তু তা আসলে একই ফাংশন। এইভাবে মানাড উৎপাদনে যে ধাপটি আলাদা সেটি হল, এখানে unitকে যে সূত্র সিদ্ধ করতে হবে; যেহেতু bind অসংজ্ঞায়িত, map এর মাধ্যমে সীমাটি প্রদান করা হয়েছে:
প্রায়োগিক ফাঙ্কটর হতে মানাড প্রাপ্তির শেষ ধাপে সংযুক্তি ফাংশন(ক্যাটাগরি থিওরিতে এটি একটি স্বাভাবিক রুপান্তর যেটিকে μ বলে প্রকাশ করা হয়)  কার্যকর করার সময় দ্বিতীয়বার রুপান্তর ঘটে যেটি মানাডের অধীনস্থ ক্ষমতাগুলোকে "চ্যাপ্টা" করে (সমান করে) দেয়:
চারিত্রিক ফাংশন হিসেবে, join কে মানাডীয় সূত্রসমূহের তিনটি প্রকরণ সিদ্ধ করতে হবে:
একজন ডেভেলপার সরাসরি মানাড অথবা একটি ক্লেইসি ত্রৈধ যাই সংজ্ঞায়িত করুক না কেন, অধীনস্থ কাঠামো একই থাকবে এবং উভয়কে একে অপরের বিন্যাস থেকে উদ্ভাবন করা যাবে:
আরেকটি উদাহরণ: তালিকা (লিস্ট)
ডান|থাম্ব|জটিল বহুমানবিশিষ্ট বর্গমূল এবং ঘন[[N-তম মূল|মূল ফাংশনগুলি জোড়া লাগিয়ে ষষ্ঠমূল উৎপাদনকারী ফাংশন প্রস্তুত করা সম্ভব। যে গঠনপ্রণালী ইনপুট এবং আউটপুটের টাইপকে নিয়ন্ত্রণ করে থাকে এবং যে গঠনপ্রণালী আলাদা আলাদা কার্যপ্রণালীকে নির্দেশ করে, তাদের দুটির সমন্বয়ে একটি তালিকা মানাড গঠিত হয়। বুলেট চিন্থ এর মাধ্যমে bind অপারেটরকে, z দ্বারা একটি জটিল সংখ্যাকে, এবং বর্গাকার বন্ধনীর সাহায্যে অ্যারে, এবং := দ্বারা 'সংজ্ঞায়িত হয়' বোঝান হচ্ছে: ]]
সহজতর ফাঙ্কটর থেকে কীভাবে একটি মানাড আহরণ করা যায় এবং সেটি আমাদের কীভাবে কাজে আসতে পারে সেটি তালিকা মানাড আমাদের প্রদর্শন করে। কিছু কিছু প্রোগ্রামিং ভাষায় তালিকার ন্যায় একটি ডেটা স্ট্রাকচার পূর্ব নির্ধারিত-ভাবে কিছু মৌলিক বৈশিষ্ট সংবলিত হয়ে আসে তাই, ধরি, একটি    টাইপ কনসস্ট্রাকটর এবং append (শেষে জুড়ে দেয়া) অপারেটর (যেটিকে    ইনফিক্স প্রতীক দ্বারা সংজ্ঞায়িত করা হয়েছে)  পূর্ব হতে প্রদত্ত।
তালিকার মাঝে একটি সরল মানকে স্থাপন করা বেশিরভাগ প্রোগ্রামিং ভাষার কাছে একটি মামুলি ব্যাপার। : unit(x) =  [x]
এদিক দিয়ে দেখলে, লিস্ট (তালিকা) কম্প্রিহেনসন এর সাথে একটি ফাংশন ক্রমান্বয়ে (ইটারেটিভ ভাবে) প্রয়োগ করাটা এবং তালিকাগুলোকে পূর্ণ মানাডে রুপান্তরিত করে ফেলাটা bind এর পক্ষে একটা সহজ বিকল্প হিসেবে প্রতীয়মান হতে পারে। এই পদ্ধতির অসুবিধা হল, bind মানাডিয় ফাংশনের প্রত্যাশা করে যা এক্ষেত্রে নিজেই তালিকা আউটপুট হিসেবে প্রদান করে। যত বেশি ফাংশন প্রয়োগ করা হবে, তালিকার ভেতরে তত বেশি তালিকার স্তর জমা হতে থাকবে, এবং সেক্ষেত্রে সাধারণ কম্প্রিহেনসন এর চাইতে বেশি কিছুর প্রয়োজন পড়বে।
তবে, পুর‌ো তালিকার ওপর কোন একটি সাধারণ ফাংশন প্রয়োগের প্রক্রিয়া, অন্য কথায় map ব্যবহার করা তুলনামূলক সহজ: (map φ) xlist =  [ φ(x1), φ(x2), ..., φ(xn) ]
এর ফলাফলে যে মানাডের সৃষ্টি হয় সেটি একটি তালিকা, এছাড়াও ফাংশনের প্রয়োগে এটি স্বয়ংক্রিয়ভাবে আকার পরিবর্তন এবং সংকোচন করে। এখন কেবলমাত্র একটি সমীকরণের সাহায্যে bind কে আহরণ করা সম্ভব, এবং এরপর মানাডিয় ফাংশনের একটি পাইপলাইনের মাধ্যমে  এর মানসমূহকে ইনপুট হিসেবে গ্রহণ করা সম্ভব: (xlist >>= f) =  join ∘ (map f) xlist
মানাডিয় তালিকার একটি ব্যবহার হল, অনির্ণেয় কম্পুগণনা কে প্রদর্শন করা।  অ্যালগোরিদমের প্রতিটি নির্বাহী সন্ধিক্ষণের মানকে ধারণ করে রাখতে সক্ষম, এবং পরবর্তীতে নিজেকে প্রতিটি ধাপে সংকোচন করে কোন কোন ধাপ কোন কোন ফলাফলের সৃষ্টি করে সেগুলি সম্পর্কে বিস্মৃত হতে পারক্ষম (যেটি নির্ণায়ক, সামগ্রিক অ্যালগোরিদমদের থেকে ক্ষেত্রবিশেষে নিজেকে আলাদা করে)। আরেকটি সুবিধা হচ্ছে, মানাডের মধ্যে check (অধীক্ষা) স্থাপন করা সম্ভব। প্রথমবার অকৃতকার্য হবার সময় থেকেই স্বচ্ছভাবে প্রোগ্রামের নির্দিষ্ট গতিপথ ছেটে ফেলা সম্ভব এবং এতে করে পাইপলাইনের ফাংশনগুলি পুনর্লিখনের প্রয়োজন পড়ে না।
দ্বিতীয় যে পরিস্থিতিতে  লক্ষণীয় হয় সেটি হল, বহুমানবিশিষ্ট ফাংশন রচনা করার ক্ষেত্রে। উদাহরণস্বরূপ, কোন সংখ্যার n-তম জটিল মূল নির্ণয়ের ক্ষেত্রে, nটি অনন্য জটিল সংখ্যা পাওয়া যাবার কথা, কিন্তু যদি সেই ফলাফলের আরেকটি m-তম মূল নেয়া হয়, তাহলে চূড়ান্ত   m•n এর মান m•n-তম মূলের মানের সমান হবে। , প্রতিটি পদক্ষেপের ফলাফল একটি গাণিতিকভাবে সঠিক ফ্ল্যাট তালিকায় সংকোচনের মাধ্যমে সম্পূর্ণ স্বয়ংক্রিয়ভাবে এই সমস্যার এই সমস্যার সমাধান করে।
প্রয়োগ পদ্ধতি
প্রোগ্রামের যুক্তিগুচ্ছকে সাজানো ছাড়াও মানাড আরও অনেক কৌতূহলোদ্দীপক কলাকৌশলের সু্যোগ সৃষ্টি করে। মানাড বদরকারি বিভিন্ন অন্বিত (সিন্টাকটিক) বৈশিষ্ট্যের ভিত্তিপ্রস্তর স্থাপন করে। এ-ই সকল প্রোগ্রামিং ফিচার তৈরি করেও তারা তাদের উচ্চস্তরের এবং গাণিতিক প্রকৃতির কারণে গুরুত্বপূর্ণ অ্যাবস্ট্রাকশন (বিমূর্তণ) তৈরি করতে সক্ষম হয়।
সিন্ট্যাক্স সুগার (অন্বয় মিষ্টান্ন )
যদিও bind খোলামেলাভাবে ব্যবহার করা যেতে পারে, কিন্তু অনেক প্রোগ্রামারগণ অনুজ্ঞাসূচক বিবৃতির অনুকরণে বাক্যগঠন পছন্দ করেন (এদেরকে হাস্কেলে do-notation/do-প্রতীকগুচ্ছ, ওক্যামেলে perform-notation, F|এফ# এ গাণিতিক-অভিব্যক্তি, স্কালা তে for-কম্প্রিহেনশন বলা হয়ে থাকে)। একটি মানাডিয় পাইপলাইনকে কোডব্লকের ছদ্মবেশ দেয়ার জন্য এটি সিন্ট্যাকটিক সুগার হিসেবে কাজ করে।
এর মধ্যে থাকা  ফাংশনটিকে হাস্কেলে অনুবাদ করলে এই বৈশিষ্টটির কার্যকারিতা সম্পর্কে আমরা ধারণা পেতে পারি। হাস্কেলে   এর অ-মানাডিয় সংষ্করণটিকে এরকম দেখায়:
মানাডিয় হাস্কেলে unit এর চলিত পরিভাষা, অধিকন্তু লাম্বডা অভিব্যক্তিগুলো ব্যবহার করার সময় বিশদভাবে উল্লেখ করা প্রয়োজন, কিন্তু তা সত্ত্বেও স্পষ্টতঃ,   মানাড একটি পরিষ্কারভাবে বর্ণিত সংজ্ঞার জন্ম দেয়।:
do-notation (করণীয়-প্রতীকগুচ্ছ) এর মাধ্যমে উপরের লাইনগুলিকে আরও শুদ্ধকরণের মাধ্যমে একটি সহজাত অনুক্রম পাওয়া যেতে পারে:
দ্বিতীয় আরেকটি উদাহরণের সাহায্যে কীভাবে  কে আমরা সম্পূর্ণ ভিন্ন আরেকটি প্রোগ্রামিং ভাষায় ব্যবহার করা যায় সেটি দেখানো যায়: এফ#। একটি "নিরাপদ বিভাজন" ফাংশন যেটি একটি অনির্ণীত operand (প্রতীক) এর ক্ষেত্রে অথবা শূন্য দ্বারা বিভাজনের ক্ষেত্রে   ফেরত দেয় সেটিকে গাণিতিক অভিব্যক্তির সাহায্যে প্রকাশ করা যায়:
প্রোগ্রামটি কম্পাইল করার সময় কম্পাইলার অভ্যন্তরীণভাবে এই ফাংশনের সিন্ট্যাকটিক-সুগারকে অপসারণ করে নিবিড়তর bind call (আহ্বান) এর শৃঙ্খলে পরিণত করে:
শেষ আরেকটি উদাহরণ এইভাবে দেয়া যেতে পারে: সাধারণ মানাডিয় সূত্রসমূহ নিজেদেরকেই do-notation এর মাধ্যমে প্রকাশ করতে পারে:
সুবিধাজনক হওয়া সত্ত্বেও, একজন ডেভেলপার এর মনে রাখা উচিত, এই ধরনের ব্লক স্টাইল পুরোপুরি সিন্ট্যাক্সগত এবং এদেরকে বাহ্যিকভাবে মানাডিয় (অথবা অমানাডিয় সিপিএস) অভিব্যক্তি দ্বারা প্রতিস্থাপন করা সম্ভব। bind ব্যবহার করে মানাডিয় পাইপলাইন প্রকাশ করা অনেক ক্ষেত্রে স্পষ্টতর হিসেবে বিবেচিত হয়ে থাকে, এমন কী ফাংশনাল প্রোগ্রামিং এর কিছু সংখ্যক সমর্থক যুক্তি দেখান যে, যেহেতু ব্লক-স্টাইল শিক্ষানবিশদের অনুজ্ঞামূলক প্রোগ্রামিঙের অভ্যাসগুলি বজায় রাখে, সেহেতু এগুলি পরিহার করা উচিত এবং কেবলমাত্র যখন এটি শ্রেয়তর ফলাফল প্রদান করে তখনই এটি ব্যবহার করা উচিত।
সাধারণ ইন্টারফেস
প্রতিটি মানাডের দরকার, মানাডিয় সূত্রসমূহকে সিদ্ধ করে এরকম একটি নির্দিষ্ট বাস্তবায়ন, কিন্তুু, অন্যান্য প্রেক্ষিত, যেমন অন্য গঠনপ্রণালীর (স্ট্রাকচার) সাথে সম্পর্ক অথবা প্রোগ্রামিং ভাষায় সাধারণভাবে ব্যবহৃত বাক্প্রণালী, সকল মানাড কর্তৃক সমভাবে ব্যবহৃত হয়। ফলাফল স্বরূপ, ফাংশন প্রোটোটাইপ, subtyping (উপপ্রাকারিক) সম্পর্ক এবং অন্যান্য সাধারণ তথ্যের জন্য একটি সাধারণ  ইন্টারফেস একটি ভাষা বা লাইব্রেরি প্রদান করতে পারে। প্রোগ্রাম উন্নয়ন (ডেভেলপ) শুরু করার জন্য একটি সুবিধাজনক পরিবেশ প্রদান করা এবং, নতুন একটি মানাড যাতে সুপারটাইপ (যেমন: ফাঙ্কটর) থেকে বৈশিষ্টপ্রাপ্ত হয় সেটি নিশ্চিত করা ছাড়াও ইন্টারফেসের বিপরীতে মানাডের নকশা পরীক্ষণ করে গুণগত মান নিয়ন্ত্রণের আরেকটি স্তর তৈরি করা সম্ভব।
চালক (অপারেটর)
অপারেটরসমূহের বিচক্ষণ ব্যবহারের মাধ্যমে মানাডিয় কোডের অধিকতর সরলীকরণ সম্ভব। map ফাংশন বিশেষভাবে সহায়ক হতে পারে, কারণ শুধুমাত্র অ্যাড-হক (বিশেষভাবে নির্মিত) মানাডিয় ফাংশন ছাড়াও এটি অন্যান্য জায়গায় ব্যবহৃত হতে পারে; যতক্ষণ পূর্ব-নির্ধারিত অপারেটরের অনুরূপভাবে মানাডিয় ফাংশনটি কাজ করতে পারে, map এর সাহায্যে সহজতর অপারেটরকে মানাডিয় অপারেটরে অবিলম্বে উন্নীত করা যেতে পারে। এই পদ্ধতির মাধ্যমে  এর উদাহরণে বর্ণীত   এর সংজ্ঞাকে শোধন করে নিচের লাইনটি পাওয়া যায়: add(mx,my) =  map (+)
প্রক্রিয়াটিকে আরও একধাপ এগিয়ে নেয়া যায়, শুধুমাত্র  নয়, সাথে পুরো   ইন্টারফেস এর জন্য   এর সংজ্ঞা প্রদান করে। এভাবে, কোন নতুন মানাড,  গঠনপ্রণালীর ইন্টারফেসের সমকক্ষ হলে নিজস্ব map বাস্তবায়ন করার সাথে সাথে উত্তরাধিকার সূত্রে   এর একটি উন্নীত সংষ্করণের অধিকারী হবে। এক্ষেত্রে ফাংশনের কেবলমাত্র টাইপ-সাক্ষর সাধারণীকরণের প্রয়োজন: add : (Monad Number, Monad Number) →  Monad Number
বিশ্লেষণের জন্য আরেকটি দরকারী মানাডিয় অপারেটর হচ্ছে, মানাডিয় কম্পোজিশন (রচনা করা) (এখানে ইনফিক্স  দ্বারা প্রকাশ করা হয়েছে), যা আরও গাণিতিক উপায়ে মানাডিয় ফাংশনের শৃঙ্খলাবদ্ধ করা অনুমোদন করে: (f >=> g) x =  (f(x) → mb) >>= g(y = b)
এই অপারেটরের সাহায্যে, কেবলমাত্র ফাংশনের সাহায্যে মানাডিয় সূত্রসমূহ প্রকাশ করা যায়, যেটি আমাদের "একত্বের অস্তিত্ব" ও "মিশুকতার" (এসোসিয়েটিভিটি) পরস্পর সাদৃশ্য আমাদের দৃষ্টির সামনে আনয়ন করে: (unit >=> g)    ↔  g (f >=> unit)     ↔  f (f >=> g) >=> h  ↔  f >=> (g >=> h)
প্রকারভেদ
গাণিতিক পর্যায়ে, সূক্ষাতিসূক্ষভাবে বিচার করলে, কিছু মানাডের চমৎকার কিছু বৈশিষ্ট্য লক্ষ্য করা যেতে পারে, যেগুলি কিছু নির্দিষ্ট সমস্যা সমাধানে অনন্য ভূমিকা পালন করে।
যোগাত্মক মানাড
স্বভাবত, mzero কে অধীন টাইপের কোন মানবিহীন একটি মানাডিয় মোড়ক হিসেবে ধরা হয়ে থাকে, তবো এটিকে "শূন্য" ("এক" এর পরিবর্তে) হিসেবেও ধরা যেতে পারে যেহেতু এটি bind এর শোষক হিসেবেও কাজ করে থাকে, যা কখনও মানাডিয় ফাংশনের প্রতি নিবন্ধিত হলে mzero ফেরত দিয়ে থাকে। এই বৈশিষ্টটি দ্বিমুখী, এবং bind mzero প্রদান করবে যদি মানাডিয় শূন্য ফাংশনে কোন মান নিবন্ধন করা থাকে।
ক্যাটাগরি থিওরির ভাষায় বলতে গেলে, bind এর সাহায্যে মানাডিয় ফাংশনের ওপর (সকল মানাডের ন্যায়) এবং mplus এর সাহায্যে মানাডিয় মানসমূহের ওপর, একটি যোগাত্মক মানাড মনয়িড হিসেবে বিবেচিত হয়।
মুক্ত মানাড <span id="Free_monad">
ক্ষেত্রবিশেষে, একটি মানাডের সাধারণ রূপরেখা সহায়ক হিসেবে গণ্য হতে পারে, কিন্তু কোন মানাড ব্যবহার করা উচিত, এ বিষয়ে কোন সহজ নিয়মকানুন নেই। এই ক্ষেত্রে আমরা মুক্ত মানাডের উপযোগিতা দেখতে পাই; মানাডের ক্যাটাগরিতে একটি মুক্ত বস্তু হিসেবে, এটি মানাডিয় সূত্রসমূহের নির্দিষ্ট সীমাবদ্ধতা ছাড়াও অন্যান্য সীমাবদ্ধতা অতিক্রম করে মানাডিয় গঠনপ্রণালী উপস্থাপন করতে পারে। মুক্ত মনয়িড যেভাবে মূল্যায়ন ছাড়াই উপাদানসমূহের সংযোজন করতে সক্ষম, সেভাবেই মুক্ত মানাড কোন গভীর সেমান্টিক অর্থ আরোপ করা ছাড়াই টাইপ পদ্ধতির অনুমোদন নেয়ার জন্য চিন্থের সাহায্যে কম্পুগণনাকে শৃঙ্খলিত করতে সক্ষম।
উদাহরণস্বরূপ, কেবলমাত্র  এবং   চিন্থদ্বয় ব্যবহার এর মাধ্যমে   মানাড একটি মুক্ত মানাডে পরিণত হতে পারে। অন্যদিকে   মানাড এর সংজ্ঞায় তালিকা সম্পর্কে অতিরিক্ত, নির্দিষ্ট তথ্য (যেমন append বা, জোড়া লাগান) আনয়ন করে বিধায় এটি মুক্ত মানাড নয়। একটি বিমূর্ত (অ্যাবস্ট্রাক্ট) মুক্ত মানাড যেটি unit এবং bind ও একটি পুনরাবৃত্ত রৈখিক টাইপ কন্সট্রাকটরের টাইপ চিন্থ ব্যবহার করছে সেটি ব্যবহার করে আরেকটি উদাহরণ দেয়া যেতে পারে: newtype Free F(T) =  Unit T or Bind (F, Free F(T)) unit(x)  =  Unit x mx >>= f  =  ... if mx is Unit x then ... f(x) else ... Bind (f,mx) end if এই উদাহরণে দেখানো যোজন-তালিকা (লিঙ্কড-লিস্ট) ছাড়াও অন্যান্য গঠনপ্রণালীকে (যেমন: ট্রি) কেন্দ্র করে মুক্ত মানাড কাজ করতে পারে।
সচেতনভাবে মুক্ত মানাডের ব্যবহার অবাস্তব হিসেবে মনে হতে পারে, কিন্তু তাদের নিয়মনিষ্ঠ প্রকৃতি সিন্টাকটিক সমস্যার জন্য বিশেষভাবে উপযুক্ত। মুক্ত মানাডের সাহায্যে সিমান্টিকস বাদ দিয়ে কেবল সিন্ট্যাক্স ও টাইপ সম্পর্কে খেয়াল রাখা সক্ষম, এবং এ কারণে পার্সার ও ইন্টারপ্রিটার তৈরিতে এদের ব্যবহার হয়ে থাকে। অন্যরা এদের আরও গতিশীল, প্রয়োগগত সমস্যা সমাধানে এদের ব্যবহার করতে পেরেছেন, যেমন, একটি প্রোগ্রামিং ভাষার মধ্যে পুনরুক্তিকারীর ব্যবস্থা করা।
কোমানাড
অতিরিক্ত বৈশিষ্ট সংবলিত মানাড উৎপাদন ছাড়াও কোমানাড সংজ্ঞায়িত করা সম্ভব। ধারণামূলকভাবে, মানাড যদি অধীন মানসমূহের সমন্বয়ে গঠিত কম্পুগণনাকে প্রদর্শন করে, তবে, কোমানাডসমূহ ঐ সকল মানসমূহে লঘুকরণ হিসেবে দেখা যেতে পারে। মানাডিয় কোডের, এক দিক দিয়ে দেখলে, সম্পূর্ণরূপে "মোড়ক উন্মোচন করা" সম্ভব নয়; একবার যদি কোন মানকে মানাড দ্বারা মুড়িয়ে ফেলা হয় তাহলে সেই মানটি যে কোন প্রকারের পার্শ্বপ্রতিক্রিয়া সহ ঐ মানাডের অভ্যন্তরে আলাদা অবস্থায় থাকে (বিশুদ্ধ ফাংশনাল প্রোগ্রামিং এর এটি একটি ভাল দিক)। কখনও কখনও প্রাসঙ্গিক তথ্য গ্রহণ করা নিয়ে সমস্যার সৃষ্টি হতে পারে, যেগুলি কোমানাড বিশদভাবে মুকাবিলা করতে সক্ষম।
আসলে, কোমানাড হল মানাডের ক্যাটাগরি দ্বৈত, যেটি শিথিলভাবে নির্দেশ করে, এদের প্রয়োজনীয় উপাদান একই থাকবে, কেবলমাত্র টাইপ-সাক্ষরের গতিপথ পরিবর্তিত হবে। bind-কেন্দ্রিক মানাডের সংজ্ঞা থেকে শুরু করলে, নিচের উপাদানসমূহ দিয়ে একটি কোমানাড গঠিত হবে:
counit(wa) : W T → T
(wa =>> f) : (W U, W U → T) → W T
মানাডের মতই, join এর একটি দ্বৈতের সাহায্যে ফাঙ্কটর হতে কোমানাড আহরণ করা সম্ভব:
duplicate(wa) : W T → W (W T)
যদিও extend এর ন্যায় ক্রিয়াপ্রণালীকে বিপরীতমুখী করা হয়ে থাকে, তবুও একটি কোমানাড তার লক্ষিত ফাংশনগুলির বৈপরিত্য সাধন করে না, এবং ফলাফলস্বরূপ, কোমানাড নিতান্তই map বিশিষ্ট ফাঙ্কটর, কোফাঙ্কটর নয়। duplicate, counit, এবং map বিশিষ্ট এই একান্তরিত (অলটারনেট) সংজ্ঞাটিকে অবশ্যই তার নিজস্ব কোমানাড সূত্র মেনে চলতে হবে: ((map duplicate) ∘ duplicate) wa ↔  (duplicate ∘ duplicate) wa  ↔  wwwa ((map counit) ∘ duplicate)   wa  ↔  (counit ∘ duplicate)    wa  ↔  wa ((map map φ) ∘ duplicate)     wa  ↔  (duplicate ∘ (map φ))   wa  ↔  wwb
এবং মানাডের ন্যায়, দুটি গাঠনিক আকৃতিকে স্বয়ংক্রিয়ভাবে একে অপরটিতে রূপান্তরিত করা যেতে পারে: (map φ) wa   ↔  wa =>> (φ ∘ counit) wx duplicate wa  ↔  wa =>> wx
wa =>> f(wx) ↔  ((map f) ∘ duplicate) wa
একটি সাধারণ উদাহরণ দেয়া যেতে পারে, Product comonad (উৎপাদ কোমানাড) যেটি একটি ইনপুটের মান ও পারিপার্শ্বিক তথ্যের ওপর ভিত্তি করে আউটপুটের মান প্রদান করে থাকে। আসলে,  কোমানাড হচ্ছে   কোমানাড এর দ্বৈত এবং কার্যত   মানাডের অনুরূপ (নিচে উভয় মানাড নিয়ে আলোচনা করা হয়েছে)।    এবং   কেবলমাত্র যে সকল সাক্ষরের ফাংশন গ্রহণ করে, এবং, ঐসকল ফাশনের সম্পূরণ করার জন্য কীভাবে মানসমূহকে মুড়িয়ে বা মোড়ক উন্মোচন করে থাকে সেদিক দিয়ে আলাদা হয়।
একটি তাৎপর্যপূর্ণ উদাহরণ হচ্ছে Stream comonad (প্রবাহ কোমানাড) যেটি ডেটা স্ট্রিম প্রদর্শন, এবং extend এর সাহায্যে আগত সিগনালে ছাকনি (ফিল্টার) লাগাতে ব্যবহার হতে পারে। আদতে, মানাডের মত জনপ্রিয় না হলেও গবেষকগণ স্ট্রিম প্রসেসিং এবং ডাটাফ্লো প্রোগ্রামিং মডেল করার জন্য কোমানাড বিশেষভাবে সহায়ক হিসেবে খুজে পেয়েছেন।
এদের বাধাধরা সংজ্ঞার কারণে মানাড ও কোমানাডের মধ্যে কোন কিছুকে পরস্পরের মাঝে আদানপ্রদান করা কোন সহজ ব্যাপার নয়। উচ্চস্তরের বিমূর্তন হিসেবে, অ্যারো উভয় গঠনপ্রণালীকে অন্তর্ভুক্ত করে। কিন্তু, মানাডিয় ও কোমানাডিয় কোডকে সমন্বয় করার আরও দৃঢ় উপায় বের করার জন্য বর্তমানে সক্রিয়ভাবে গবেষণা করা হচ্ছে।
একত্ব মানাড
সবচাইতে সহজ মানাড হচ্ছে একত্ব মানাড, যেটা মানাডের সূত্রসমূহ সিদ্ধ করতে কেবলমাত্র সহজতম ভ্যালু ও ফাংশনগুলোকে চিন্থিত করে: newtype Id T =  T unit(x)    =  x (x >>= f)  =  f(x)
আসলে এর বৈধ ব্যবহারও বিদ্যমান, যেমন: পর্যায়বৃত্ত মানাডিয় রুপান্তর এর জন্য একটি বেস কেস প্রদান করা। অনুজ্ঞামূলক-স্টাইলের কোড ব্লকে সাধারণ চালক নির্ধারণের ক্ষেত্রেও এটি ব্যবহার করা যেতে পারে
সংগ্রহ (কালেকশন)
যথাযথ append সহকারে যেকোন কালেকশন ইতিমধ্যে একটি মুক্ত মনয়িড হিসেবে বিবেচিত হতে পারে, কিন্তু এটি প্রতীয়মান হয় যে,  ছাড়াও সুসংজ্ঞায়িত join সংবলিত অন্যান্য কালেকশন রয়েছে যাদের মানাড হিসেবে বিবেচনা করা যেতে পারে। append এর ওপর বিশেষ বৈশিষ্ট আরোপের মাধ্যমে   এর পরিবর্তন ঘটিয়ে অন্যান্য মানাডিয় কালেকশনে পরিণত করা সম্ভব:
আই/ও মানাড (হাস্কেল)
পূর্বেই বলা হয়েছে, বিশুদ্ধ কোডের কোন রকম অনিয়ন্ত্রিত পার্শ্বপ্রতিক্রিয়া থাকা চলবে না, কিন্তু এর মানে এই নয় যে, একটি প্রোগ্রাম প্রতিক্রিয়ার স্পষ্টভাবে বর্ণনা ও নিয়ন্ত্রণ হতে বিরত থাকবে। হাস্কেলের আই/ও মানাডের মূলে রয়েছে এই ধারণাটি, যেখানে   টাইপের একটি বস্তুকে প্রোগ্রামের পারিপার্শ্বিক দুনিয়ার বর্তমান অবস্থা ধারণ করে আছে বলে ধরা হয়, এবং   টাইপের একটি মান গণনা করছে বলে ধরা হয়।  একটি কম্পুগণনা যা কোন মান বহন করে না – যেমন একটি প্রক্রিয়া (প্রসেডিয়র) – টাইপ   বহন করে থাকে, যা ডামি মান  কে "গণনা" করে।  যখন একজন প্রোগ্রামার একটি ফাংশনের সাথে একটি    মানকে জুড়ে দেন, তখন দুনিয়ার সেই দর্শনের (ব্যবহারকারীর ইনপুট, ফাইল ইত্যাদি) ওপর ভিত্তি করে ফাংশন সিদ্ধান্ত গ্রহণ করে থাকে,  এবং পরবর্তীতে নতুন পারিপার্শ্বিক অবস্থার ওপর ভিত্তি করে একটি মানাডিয় মান প্রদান করে (প্রোগ্রামের আউটপুট দেয়)।
উদাহরণস্বরূপ, বিস্তৃত ফাইল সিস্টেমের ওপর কাজ চালানোর জন্য হাস্কেলের কিছু ফাংশন রয়েছে, যাদের মধ্যে একটির কাজ কোন ফাইলের অস্তিত্ব সম্পর্কে নিশ্চিত হওয়া এবং আরেকটির কাজ হল একটি ফাইলকে অপসারণ করা। দুটি ফাংশনের টাইপ সাক্ষর হল:
প্রথমটি কেবলমাত্র ফাইলের অস্তিত্ব নিয়ে আগ্রহী, তাই এটি  মানাডের অধীনে একটি বুলিয়ান মান আউটপুট হিসেবে প্রদান করে। দ্বিতীয় ফাংশনটি ফাইল সিস্টেমের ওপর কাজ করে বিধায় এর   ধারকটি খাল।
কেবলমাত্র ফাইল আই/ও তে সীমাবদ্ধ নয়; এটি ব্যবহারকারীর আই/ও পর্যন্ত অনুমোদন করে, এবং কিছু অনুজ্ঞাসূচক সিন্টাকটিক সুগারের বদৌলতে ধরাবাধা "ওহে বিশ্ব!" প্রোগ্রামের অনুকরণ করতে সক্ষম হয়:
সিন্টাকটিক সুগার অপসারণ করলে, এটিকে নিম্নোক্ত মানাডিয় পাইপলাইনে অনুবাদ করা সম্ভব (হাস্কেলে  bind এর প্রকরণ হিসেবে বিবেচন করা যায় যখন মানাডিয় ক্রিয়াকে নজরে আনা হয় এবং তখন এর মূলগত ফলাফলকে আমরা উপেক্ষা করতে পারি):
লেখক মানাড ‌(জাভাস্ক্রিপ্ট)
আরেকটি সাধারণ পরিস্থিতি হচ্ছে একটি লগ ফাইল রাখা অথবা প্রোগ্রামের অগ্রগতির বিবরণীর ব্যবস্থা করা। ক্ষেত্রবিশেষে, একজন প্রোগ্রামার পরবর্তীতে প্রোফাইলিং বা ডিবাগিং এর জন্য নির্দিষ্ট প্রযুক্তিগত ডেটা লিপিবদ্ধ করার ইচ্ছা পোষণ করতে পারেন। এইসকল কাজ করার জন্য লেখক মানাড সহায়ক আউটপুটের সৃষ্টি করতে সক্ষম যা প্রতি পদক্ষেপে জমা হতে থাকে।
শুধুমাত্র ফাংশনাল প্রোগ্রামিং ভাষা ছাড়াও যে মানাডিয় নকশা ব্যবহার করা সম্ভব, সেটি দেখানোর জন্য নিচের উদাহরণে জাভাস্ক্রিপ্টে  মানাডের বাস্তবায়ন দেখানো হয়েছে।  প্রথমে, একটি অ্যারে (নেস্টেড লেজ সহ)   টাইপকে একটি লিঙ্কড-লিস্ট হিসেবে গঠন করার সুযোগ প্রদান করে। অ্যারের শুন্য অবস্থানে অধীন আউটপুটের মান অবস্থান করবে এবং এক অবস্থানে সহায়ক টীকার একটি শৃঙ্খল উহ্যতভাবে অবস্থান করবে
unit কে সংজ্ঞায়িত করাও সহজে সম্ভব:
সত্যিকারের মানাডের bind দরকার হয়, কিন্তু  এর জন্য এর অর্থ হল, মানাডের লিঙ্কড-লিস্টে একটি ফাংশনের আউটপুট যোগ করা:
নমুনা ফাংশনগুলি এখন bind এর সাহায্যে শৃঙ্খলবদ্ধ করা যেতে পারে, কিন্তু মানাডিয় রচনার (কম্পোজিশন) একটি সংষ্করণ (যেটিকে এখানে  বলা হচ্ছে) আরও নিবিড়ভাবে এই ফাংশনগুলি প্রয়োগ করতে সাহায্য করে:
চূড়ান্ত ফলাফল হল কম্পুগণনা ধাপে ধাপে চালানো এবং পরবর্তীতে অডিটের জন্য সেগুলির ফলাফল লিপিবদ্ধ করার মাঝে পরিষ্কারভাবে দায়িত্বের পৃথকীকরণ:
পারিপার্শ্বিক মানাড
একটি পারিপার্শ্বিক মানাড (যেটিকে একটিপাঠক মানাড ফাংশন মানাড হিসেবেও অভিহিত করা হয়ে থাকে) কম্পুগণনাকে অংশীদারী পরিবেশের মাঝে মানসমূহের ওপর নির্ভরতার উপায় প্রদান করে। এই মানাডের টাইপ কন্সট্রাকটর
E → T
টাইপের একটি ফাংশনের ওপর একটি T টাইপের ম্যাপ করে, যেখানে E হচ্ছে অংশীদারী পরিবেশের টাইপ। মানাডিয় ফাংশনগুলি হচ্ছে:
নিচের মানাডিয় ক্রিয়াকলাপ (অপারেশন) সহায়ক হতে পারে:
ask
অপারেশনটি বর্তমান প্রসঙ্গ (কনটেক্সট) উদ্ধারে ব্যবহার হয়, যেখানে
local
পরিবর্তিত উপপ্রসঙ্গে (সাব-কনটেক্সট) একটি কম্পুগণনা সাধন করে। কেবলমাত্র পারিপার্শ্বিক মান প্রদান করে এবং মানাডের একটি অস্তিত্বের ওপর এটি প্রয়োগ করে অবস্থা মানাডের ন্যয় পারিপার্শ্বিক মানাডের কম্পুগণনার আবাহন করা যেতে পারে।
বিধিমোতাবেক, পারিপার্শ্বিক মানাডের একটি মান, একটি অতিরিক্ত বেনামী আর্গুমেন্ট বিশিষ্ট ফাংশনের সমতুল্য; এসকেআই কম্বিনেটর ক্যালকুলাস অনুসারে
এবং
bind
K
S
কম্বিনেটরের সমতুল্য।
অবস্থা (স্টেট) মানাড
একটি অবস্থা মানাড প্রোগ্রামারকে যে কোন প্রকারের কম্পপুগণনার সাথে অবস্থা সম্পর্কিত তথ্য জুড়ে দেয়ার ভূমিকা পালন করে। যদি কোন মানের টাইপ প্রদান করা হয়, তবে অবস্থা মানাডে অনুরূপ টাইপ হল একটি ফাংশন যা একটি অবস্থাকে গ্রহণ করে এবং একটি রিটার্ন মান (যার টাইপ t) সহকারে একটি নতুন অবস্থা (যার টাইপ s) প্রদান করে। এটি পারিপার্শ্বিক মানাডের অনুরূপ, পার্থক্য হল, এটি একটি নতুন অবস্থা ফেরত দেয় এবং পরিবর্তনযোগ্য পরিবেশ মডেল করার অনুমোদন দেয়।
উল্লেখ্য যে, এই মানাড একটি টাইপ প্যারামিটার গ্রহণ করে, যা হল অবস্থা সম্পর্কিত তথ্যের টাইপ। মানাডিয় কার্যাদি এভাবে সংজ্ঞায়িত করা যায়:
অবস্থা সম্পর্কিত গুরুত্বপূর্ণ অপারেশন বা ক্রিয়াপ্রণালীর মাঝে রয়েছে:
প্রদেয় প্রাথমিক অবস্থার ওপর অবস্থা মানাডের প্রয়োগের জন্য যে অপারেশন রয়েছে:
অবস্থা মানাডে do-blocks হল ক্রিয়াপ্রণালীর অনুক্রম যা অবস্থা সম্পর্কিত তথ্য হালনাগাদ এবং পরীক্ষণ করতে সক্ষম।
অনানুষ্ঠানিকভাবে, S টাইপ বিশিষ্ট একটি অবস্থা মানাড টাইপ বিশিষ্ট একটি ফাংশনের ওপর T রিটার্ন মান টাইপের ম্যাপ করে, যেখানে S মানাডের অধীন অবস্থা।
return
bind
ক্যাটাগরি থিওরির দৃষ্টিকোণ থেকে দেখলে, একটি অবস্থা মানাড উৎপাদ ফাঙ্কটর এবং এক্সপোনেনশিয়াল ফাঙ্কটরের সন্ধি হতে আহরণ করা হয়, যেটি সংজ্ঞা অনুসারে যে কোন কার্তেসিয় সীমাবদ্ধ ক্যাটাগরি তে অবস্থিত.
ধারাবাহিকতা মানাড
একটি R রিটার্ন টাইপ বিশিষ্ট ধারাবাহিকতা মানাড টাইপ বিশিষ্ট ফাংশনের ওপর টাইপ T এর প্রয়োগ করে। এটি ধারাবাহিকতা-প্রদায়ক নীতির পরিকল্পনায় ব্যবহার করা হয়। রিটার্ন ও bind ফাংশনকে সংজ্ঞায়িত করা যায়:
আরও দেখুন
কম্পুগণনা প্রতিনির্মানের (মডেলিং) বিকল্প :
সংশ্লিষ্ট ডিজাইন তত্ত্ব:
মানাডের সাধারণীকরণ:
বহিঃসংযোগ
HaskellWiki references:
Tutorials:
Interesting cases:
সুয়া সঙ্গীত
সুয়া সঙ্গীত হল দীপাবলি উৎসবের সময় ছত্তিশগড় রাজ্যের গোন্ড উপজাতির মহিলাদের দ্বারা গাওয়া একটি লোকসঙ্গীত। 'সুয়া' নামটি এসেছে 'তোতা' শব্দ থেকে। তোতা একটি বুদ্ধিমান পাখি যে মানুষের শব্দ শুনে তা হুবুহু নকল করে পুনরাবৃত্তি করতে পারে। লোককাহিনী অনুসারে, মহিলারা তোতাপাখির মাধ্যমে তাদের হৃদয়ের অনুভূতি প্রকাশ করার জন্য গান গায় এবং বিশ্বাস করে যে তোতা তাদের হৃদয়ের যন্ত্রণা তাদের প্রেমিকের কাছে পৌঁছে দেবে। প্রকৃতি অনুসারে একে কখনো কখনো 'বিয়োগ' বা 'বিচ্ছেদ' -এর গানও বলা হয়। এই লোকগান সাধারণত ধান কাটার সময় গাওয়া হয়। দীপাবলির পরে, গোন্ডি মহিলারা দুই মাসের অবধি পর্যন্ত এই গান গাইতে থাকে।
এই গানের মাধ্যমে ভগবান শিব এবং দেবী পার্বতীর বিবাহ উতসব উদযাপন করা হয়। গানের সাথে তাই ঐতিহ্যগতভাবে নৃত্যও পরিবেশন করা হয়। কোনও কোনও অঞ্চলে মাটির সুয়া (তোতাপাখি) বানিয়েও এই গান গাওয়া হয়। দীপাবলির কয়েকদিন আগে থেকে এই সুয়া সংগীতের উতসব শুরু হয় এবং দীপাবলিতে শিব-পার্বতীর (গৌর-গৌরী) বিবাহের মাধ্যমে এই উতসবের সমাপ্তি হয়। গানের সময়, মহিলারা বাঁশের ঝুড়িতে ভরা ধানের উপরে একটি তোতাপাখির মূর্তি স্থাপন করে এবং তাদের চারপাশে একটি বৃত্তাকার সমুহে নাচ করে। তারা তাদের গানের মধ্য দিয়ে সেই মূর্তিটিকে সম্বোধন করে। সুয়া গান ও নাচ সাধারণত সন্ধ্যায় শুরু হয়। মহিলারা গ্রামের একটি নির্দিষ্ট জায়গায় জড়ো হন যেখানে ধান ভরা ঝুড়িটি লাল কাপড়ে ঢেকে রেখে দেওয়া হয়। দলের একজন মহিলা সেই ঝুড়ি মাথায় তুলে পায়ে হেঁটে কৃষকদের বাড়ি যান ও উঠানের মাঝখানে ঝুড়িটিকে রেখে দেন। তারপর দলের মহিলারা তাকে ঘিড়ে এক বৃত্তাকার সমূহ রচনা করে। এরপর ঝুড়ি থেকে কাপড় সরিয়ে প্রদীপ জ্বালিয়ে নাচ ও গান শুরু করা হয়। ছত্তিশগড়ে এই গানের নাচে কোনো বাদ্যযন্ত্র ব্যবহার করা হয় না। মহিলারা করতালি সহযোগে এই গান গেয়ে থাকেন। কিছু গ্রামে, মহিলারা করতালির আওয়াজকে তীব্র করার জন্য তাদের হাতে একটি কাঠের চারকোনা টুকড়ো রাখে।
মঞ্জরি (ভারতীয় গায়িকা)
মঞ্জরি (മഞ്ജരി; জন্ম ১৭ এপ্রিল ১৯৮৬) হলেন ভারতীয় নেপথ্য সঙ্গীতশিল্পী, সুরকার ও অভিনেত্রী। তিনি দুই শতাধিক তামিল ও মালয়ালম চলচ্চিত্রে এবং কয়েকটি অ্যালবামের গানে কণ্ঠ দিয়েছেন। মালয়ালম চলচ্চিত্রের গানে কণ্ঠ দিয়ে তিনি দুইবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন। এছাড়া তিনি কন্নড় ও তেলুগু ভাষার চলচ্চিত্রের গানেও কণ্ঠ দিয়ে থাকেন।
প্রারম্ভিক জীবন
মঞ্জরি ১৯৮৬ সালের ১৭ই এপ্রিল কেরল রাজ্যের কণ্ণুর জেলার তালিপারাম্বে জন্মগ্রহণ করেন এবং মাস্কাটে বেড়ে ওঠেন। তার পিতা বাবু রাজেন্দ্রন এবং মাতা লতা। তার এক ছোট বোন রয়েছে, তার নাম মাধুরী। মঞ্জরি ওমানের ইন্ডিয়ান স্কুল আল ওয়াদি আল কবিরে পড়াশোনা করেন। তার প্রথম মঞ্চে পরিবেশনা ছিল অষ্টম শ্রেণিতে পড়া অবস্থায় কলকাতা-ভিত্তিক রক সঙ্গীতদল শিব-এর সাথে।
পরিবারের কেউ সঙ্গীতের সাথে জড়িত না থাকলেও তার পিতামাতার, বিশেষ করে তার মায়ের সঙ্গীতের প্রতি প্রবল আকর্ষণ ছিল। মাস্কাটে কে জে যেসুদাস তার গান শুনে তার পিতামাতাকে তাকে শাস্ত্রীয় সংগীতের প্রশিক্ষণ প্রদানের উপদেশ দেন।
কর্মজীবন
মঞ্জরির সঙ্গীত ভূবনে আগমন ঘটে ইলাইয়ারাজার হাত ধরে। ২০০৪ সালে মালয়ালম গীতিকার গিরীশ পুতেনচেরি তাকে ইলাইয়ারাজার নিকট অডিশন দিতে বলেন। মঞ্জরি অডিশনে যান এবং দুই দিনে পাঁচটি গান করেন। এরপর তিনি ইলাইয়ারাজার সুরে সত্যন অন্তিকাডের অচুবিন্তে আম্মা চলচ্চিত্রে দুটি গানে কণ্ঠ দেন, তন্মধ্যে একটি কে জে যেসুদাসের সাথে "স্বসাতিন তালম" ও একটি একক গান "তামারাকুরুভিক্কু", যা একটি সেরা বিক্রয় রেকর্ডিং হয়।
মঞ্জরি পণ্ডিত রমেশ জুলের নিকট হিন্দুস্তানি শাস্ত্রীয় সংগীতের তামিল নেন। ২০০৪ সাল থেকে তিনি সূর্যের ব্যানারে ভারতে ও বিশ্বজুড়ে হিন্দুস্তানি শাস্ত্রীয় সঙ্গীতের কনসার্টে গান পরিবেশন করছেন। এছাড়া মঞ্জরি গজল শিল্পী হিসেবেও খ্যাতি অর্জন করেন। তিনি মিডিয়া ওয়ান টিভিতে গজল অনুষ্ঠান খেয়াল-এ গজল পরিবেশন করেন।
মঞ্জরি ২০০৪ সালে মাকাল্কু চলচ্চিত্রের "মুকিলিন মাকালে" গানে এবং ২০০৮ সালে বিলাপঙ্গলকাপ্পুরম  চলচ্চিত্রের "মুল্লুলা মুরিক্কিনমেল" গানে কণ্ঠ দিয়ে দুইবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন।
২০১৪ সালে মঞ্জরি ক্রিসেন্ডো মিউজিক থেকে তার প্রথম হিন্দি একক গান "আই আই ইয়া" প্রকাশ করেন। গানটির গীতিকার অলোক ঝা এবং সুর করেন সন্তোষ নায়ের। গানটির ভিডিও ধারণ করা হয় দুবাইয়ের বিভিন্ন স্থানে। পরের বছর তিনি মালয়ালম ভাষায় একক গান "অনুরাগম" প্রকাশ করেন, যা তিনি নিজেই সুর করেন। ভিকে প্রকাশের পরিচালনায় মুন্নারে ধারণকৃত এই গানের মিউজিক ভিডিওতেও তাকে দেখা যায়।
২০১৬ সালে তিনি উর্দু ভাষায় ও গজলে তার অবদানের জন্য ৪৪তম বার্ষিক জশন-ই-সহির উৎসবে সম্মানজনক সহির ও আদিব আন্তর্জাতিক পুরস্কার অর্জন করেন। ২০১৬ সালে এই পুরস্কার গ্রহীতার চারজনের মধ্যে তিনি একমাত্র ভারতীয় ছিলেন এবং তিনি এই পুরস্কারের ভারতীয় বিজয়ীদের মধ্যে কনিষ্ঠতম।
এক্সোমণ্ডল
থাম্ব|ছবিটির উপরের অংশে এক্সোমণ্ডল স্তর চিহ্নিত করা আছে, যা পৃথিবীর বায়ুমন্ডলের সবচেয়ে দূরবর্তী স্তর। পৃথিবীর পৃষ্ঠ থেকে প্রায় ৭০০ থেকে ১০,০০০ কিলোমিটার (৪৪০ এবং ৬,২০০ মাইল) উপরে অবস্থিত, এক্সোস্ফিয়ার বা এক্সোমণ্ডল হল পৃথিবীর বায়ুমণ্ডলের সর্বোচ্চ স্তর। এক্সোস্ফেয়ার এর শীর্ষের অংশ সৌর বায়ু বা সৌর ঝড়ের সম্মুখীন হয়।  এখানে পাওয়া অণুগুলি অত্যন্ত কম ঘনত্বের, তাই এই স্তরটি গ্যাসের মতো আচরণ করে না এবং এখানকার কণাগুলি মুক্ত হয়ে মহাকাশে চলে যায়। এক্সোমণ্ডল স্তরটি মূলত অত্যন্ত কম ঘনত্বের হাইড্রোজেন, হিলিয়ামে এবং এক্সোবেসের কাছাকাছি নাইট্রোজেন, অক্সিজেন এবং কার্বন ডাই অক্সাইড সহ বেশ কয়েকটি ভারী অণু দ্বারা গঠিত। পরমাণু, অণুগুলি এত দূরে দূরে অবস্থান করে যে তারা একে অপরের সাথে সংঘর্ষ ছাড়াই শত শত কিলোমিটার ভ্রমণ করতে পারে। যদিও এক্সোমণ্ডলে কোনও আবহাওয়া নেই, কিন্তু কখনও কখনও এক্সোমণ্ডলের নিম্নঅংশে অরোরা বোরিয়ালিস এবং অরোরা অস্ট্রালিস দেখা যায়। পৃথিবীর অধিকাংশ কৃত্রিম উপগ্রহ এই এক্সোমণ্ডলে প্রদক্ষিণ কর।
পানাম্বুর
পাধাম্বুর (Tulu, কান্নাডা, কঙ্কণী: ಪಣಂಬೂರು) হল একটি বিখ্যাত পর্যটন কেন্দ্র ও শিল্পাঞ্চল। পানাম্বুরে রয়েছে কর্ণাটকের একমাত্র বৃহত্ত সমুদ্র বন্দর নিউ ম্যাঙ্গালোর বন্দর। এটি অবস্থিত ম্যাঙ্গালোর-এর দক্ষিণা কর্ণাটক (পরিচত দক্ষিণ কান্নাড়া) জেলা, কর্ণাটক রাজ্যে। পানাম্বুর গুরুপুরা নদীর উত্তরের  আরব সাগরএর তীরে অবস্থিত। টুলু ভাষায় পানাম্বুর শব্দের  অর্থ হল বহু গ্রাম। পানাম শ্বের অর্থ বহু এবং উর শব্দের অর্থ এলাকা বা গ্রাম।
পানাম্বুর সৈকত দূরে অবস্থিত ম্যাঙ্গালোর এবং বন্দর থেকে। এটি কর্ণাটক উপকূলের সবচেয়ে বিখ্যাত সমুদ্র সৈকত এবং এখান কার যোগাযোগ ব্যবস্থা খুব ভালো। এই সৈকতে ছোট বোড চালোনোর ব্যবস্থা আাছে।এখানে সৈকত অনুষ্ঠান হয়।.
নন্দনেশ্বরা মন্দির রয়েছে পানাম্বুরে। সমুদ্রবন্দরটি সুরাথকাল রেল স্টেশনের কাছেই অবস্থিত। the মুম্বই-ম্যাঙ্গালোর রেল পথের অন্তর্গত ।
বহু ছোটো, মাঝারি ও বৃহত্ত শিল্প কারখানা পানাম্বুরে অবস্থিত। এর মধ্যে ম্যাঙ্গালোর কেমিক্যাল ও ফ্যার্টিলাইজার্স এবং কুদ্রেমুখ আয়রন ওর কোম্পানি লিমিটেট উল্লেখযোগ্য।
নিউ ম্যাঙ্গালোর বন্দর কর্তৃপক্ষ
নিউ ম্যাঙ্গালোর বন্দর কর্ণাটক রাজ্যের ম্যাঙ্গালোর শহরের পানাম্বুরে অবস্থিত।, এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর।. এটি কর্ণাটকের একমাত্র বৃহত্ত সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর। এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ ।
জাহিদ সোহ্‌রাওয়ার্দী
স্যার জাহিদ সোহ্‌রাওয়ার্দী (২৭ নভেম্বর ১৮৭০ – ২ জানুয়ারী ১৯৪৯) যিনি জাহিদুর রহমান নামেও পরিচিত, ছিলেন একজন ভারতীয় বাঙালি আইনজ্ঞ যিনি ১৯২১ থেকে ১৯৩১ সালের মধ্যে কলকাতা উচ্চ আদালতে একজন বিচারকের দায়িত্ব পালন করেন। তিনি পাকিস্তানের সাবেক প্রধানমন্ত্রী হোসেন শহীদ সোহ্‌রাওয়ার্দী ও ভাষাবিদ হাসান শহীদ সোহ্‌রাওয়ার্দীর পিতা ছিলেন।
জীবনী
সোহরাওয়ার্দীর জন্ম অবিভক্ত বঙ্গের মেদিনীপুরে, তিনি আইনজীবী সরদার মাওলানা মোবারক আলী সোহরাওয়ার্দীর পুত্র। তিনি ঢাকা ও কলকাতায় শিক্ষা লাভ করেন। তিনি কলকাতা বিশ্ববিদ্যালয় থেকে আইনে ডিগ্রী লাভের পর আইনজীবি হিসেবে অনুশীলন শুরু করেন। বেঙ্গল প্রেসিডেন্সির চব্বিশ পরগনার জেলা আদালতে একজন আইনজীবী হিসেবে কর্মজীবন শুরু করার পরে তিনি কলকাতা উচ্চ আদালতে একজন আইনজীবী হিসেবে অনুশীলন শুরু করেন। তারপর ভারতে ফিরে আসার আগে তিনি ব্যারিস্টার-অ্যাট-ল হিসেবে লিংকনস্‌ ইন থেকে বারের জন্য যোগ্যতা অর্জন করেন। পরবর্তীকালে তিনি আবার কলকাতা হাইকোর্টে অনুশীলন শুরু করেন ও একই আদালতে বিচারক হিসেবে উন্নীত হওয়ার আগে সফল প্রমাণিত হন। দশ বছর পর ১৯৩১ সালের নভেম্বর মাসে তিনি চাকরি থেকে পদত্যাগ করেন। তিনি ১৯২৮ সালে নাইট উপাধি লাভ করেন।
১৮৮৮ সালে সোহরাওয়ার্দী খুজিস্তা আখতার বানুকে ( ১৮৭৪–১৯১৯) বিয়ে করেন যিনি ছিলেন শিক্ষাবিদ ওবায়দুল্লাহ আল ওবায়দী সোহরাওয়ার্দীর কন্যা। তাদের সন্তানদের পরিচয় হলো ভাষাবিদ হাসান শহীদ সোহ্‌রাওয়ার্দী (১৮৯০–১৯৬৫) ও পাকিস্তানের প্রধানমন্ত্রী হোসেন শহীদ সোহ্‌রাওয়ার্দী (১৮৯২–১৯৬৩)।
সোহরাওয়ার্দী ১৯৪৯ সালের ২ জানুয়ারি তারিখে ৭৮ বছর বয়সে কলকাতায় মৃত্যুবরণ করেন।
দৃষ্টিভ্রম
ডান|থাম্ব| চেকার ছায়া ভ্রম । যদিও বর্গক্ষেত্র A তে বর্গক্ষেত্র B এর চেয়ে বেশি গাঢ় ধূসর ছায়া আছে মনে হলেও দুটিতে একই উজ্জ্বলতা আছে । ডান|থাম্ব| দুটি বর্গক্ষেত্রের মধ্যে একটি সংযোগকারী দণ্ড অঙ্কন করলে ভ্রম ভেঙে এবং তারা একই ছায়া দেখা যায়। ডান|থাম্ব| গ্রেগরির বিভ্রমের শ্রেণীবিভাগ থাম্ব|এই অ্যানিমেশনে, ম্যাক ব্যান্ডগুলি পরস্পরের সংস্পর্শে এলেই হালকা ভিন্নতা যুক্ত ধূসরের শেডের ধারগুলির কনট্রাস্ট বৃদ্ধি পায় দৃষ্টিভ্রম (এছাড়াও দৃশ্যভ্রমও বলা হয় ) হল দর্শন ইন্দিয় দ্বারা সৃষ্ট একটি ভ্রম এবং যার দৃশ্যমান উপলব্ধি বাস্তবতা থেকে আলাদা মনে হয়। বিভিন্ন রকম ভ্রম দেখা যায়; তাদের শ্রেণীকরণ কঠিন কারণ বেশিরভাগ ক্ষেত্রেই তাদের অন্তর্নিহিত কারণটি স্পষ্ট হয় না তবে রিচার্ড গ্রেগরির প্রস্তাবিত একটি শ্রেণীবিভাগ রয়েছে । এটির মতে, দৃষ্টিভ্রমের তিনটি প্রধান শ্রেণী রয়েছে: শারীরিক, শারীরবৃত্তীয় এবং জ্ঞানীয় বিভ্রম, এবং প্রতিটি শ্রেণিতে চারটি উপশ্রেণী রয়েছে: অস্পষ্টতা, বিকৃতি, আপার্তবৈপরীতা, এবং কল্পনা। একটি শারীরিক বিকৃতির একটি  উদাহরণ জল জলের মধ্যে অর্ধনিমজ্জিত একটি দণ্ডের বেঁকে যাওয়া;শারীরবৃত্তীয় আপার্তবৈপরীতার একটি উদাহরণ হল  গতির পরপ্রতিক্রিয়া (যেখানে নড়াচড়া সত্ত্বেও অবস্থান অপরিবর্তিত থাকে)। একটি  শারীরবৃত্তীয় কল্পনার  উদাহরণ হল পরছবি (একটি ছবি কিছুক্ষন দেখার পরে ওই ছবি থেকে চোখ সরিয়ে নিলেও ছবিটি দৃষ্টিতে আটকে থাকে) । তিনটি সাধারণ জ্ঞানীয় বিকৃতি হল পোঞ্জো, পোগেনেন্ডরফ এবং মুলার-লিয়ার বিভ্রম। শারীরিক বিভ্রম শারীরিক পরিবেশ দ্বারা সৃষ্ট হয়, যেমন জলের দৃশীয় বৈশিষ্ট্য দ্বারা। শারীরবৃত্তীয় বিভ্রম চোখ বা, দর্শন ইন্দিয় দ্বারা সৃষ্টি হয় যেমন একটি নির্দিষ্ট স্নায়ুর অত্যধিক উদ্দীপনার প্রভাব থেকে উদ্ভূত। জ্ঞানীয় দৃষ্টিভ্রম অচেতন অন্তর্দৃষ্টির ফলাফল এবং সম্ভবত যারা সবচেয়ে বেশি পরিচিত।
বিকারগত বিভ্রমগুলি শরীরে রোগগত বা বিকারগত পরিবর্তনের ফলে পরিবেশের ঘটনাগুলিকে অনুভব করার ক্ষমতার পরিবর্তন ঘটলে হয়। এগুলি নিয়ে দৃষ্টিক ভ্রম (হ্যালুসিনেশন) এ আলোচনা করা হয়েছে।
শারীরিক দৃষ্টি বিভ্রম
একটি পরিচিত ঘটনা হলো, পরিষ্কার অনাদ্র আবহাওয়াতে পাহাড় পর্বত অনেক কাছে আছে বলে মনে হয়। এর কারণ হলো , কুয়াশা হলো দূরে অবস্থিত বস্তুর তিমাত্রিক ছবি গঠনে মস্তিষ্কের সূত্র।
শারীরিক বিভ্রমের প্রথম শ্রেণীর উদাহরণ হলো, জলে অর্ধনিমজ্জিত দণ্ড বাঁকা মনে হয় এবং এই ঘটনাটি টলেমি আনুমানিক ১৫০ খ্রিষ্টাব্দে ব্যাখ্যা দেন। এই ভ্রমটি হলো অন্যতম একটি প্রাথমিক দৃষ্টিভ্রম।
উসমান শিনওয়ারি
উসমান খান শিনওয়ারি (জন্ম ৫ জানুয়ারি ১৯৯৪) পাকিস্তানের একজন পেশাদার ক্রিকেটার। তিনি একজন বাঁ-হাতি ফাস্ট বোলার যিনি জারাই তারাকিয়াতি ব্যাংক লিমিটেড ক্রিকেট দলের (জেটিবিএল) হয়ে পাকিস্তানের প্রথম-শ্রেণীর ক্রিকেট পর্বে খেলেন। পূর্বে তিনি খান রিচার্স ল্যাবরেটরিজ ক্রিকেট দলের হয়েও খেলেছেন। ২০১৩ এর ডিসেম্বরে, জেটিবিএলে ৪ ওভারে ৯ রানের বিনিময়ে ৫ উইকেটে নিয়ে অসামান্য বোলিং নৈপূন্যতা প্রদর্শন করেন। এরই জের ধরে সংযুক্ত আরব আমিরাতে অনুষ্ঠিত শ্রীলঙ্কার বিপরীতে টি২০ সিরিজে তাকে জাতীয় দলে ডাকা হয়।
জাতীয় সমাজতান্ত্রিক দল (রব)
জাতীয় সমাজতান্ত্রিক দল (সংক্ষেপে জাসদ) বাংলাদেশের একটি রাজনৈতিক দল। এটি ১৯৮০ সালে মূল জাতীয় সমাজতান্ত্রিক দল বিভক্তির দ্বারা গঠিত হয়েছিল। ইনুর নেতৃত্বে মূল দল থেকে আলাদা করে বলার জন্য দলটিকে মাঝে মাঝে জাতীয় সমাজতান্ত্রিক দল (রব) (দলের প্রধান নেতা আ.স.ম. আব্দুর রব) হিসাবে উল্লেখ করা হয়। বাংলাদেশ নির্বাচন কমিশন দলটিকে জাতীয় সমাজতান্ত্রিক দল-জেএসডি নামে ডাকে।
বর্তমানে নিবন্ধিত দল জেএসডি এর সভাপতি আ.স.ম. আবদুর রব এবং সাধারণ সম্পাদক আবদুল মালেক। অন্য অংশ জাসদ এর সভাপতি হাসানুল হক ইনু। এই অংশ ১৪ দলীয় জোট এবং বর্তমান মহাজোট সরকারের সাথে শরিক দল।
উসমান শিনওয়ারি
শৈশব জীবন
উসমান শিনওয়ারি পশতুনের ঘনিখেল শিনওয়ারি উপজাতির অন্তর্ভুক্ত। তিনি আফগানিস্তানের সীমান্তবর্তী পাকিস্তানের খাইবার জেলার একটি শহর ল্যান্ডি কোটলে বড় হয়েছেন। তিনি তার ক্রিকেট ক্যারিয়ারের সূচনা করেন লন্ডি কোটালের তাতারা গ্রাউন্ড থেকে, যা পাশ্ববর্তী তাতার পাহাড়ের নামে নামকরণ করা হয়েছিল।
ঘরোয়া ও টি২০ জীবন
তিনি জেডটিবিএলের হয়ে ঘরোয়া ক্রিকেট খেলেন। ৩ ডিসেম্বর ২০১৩-তে, তিনি জেডটিবিএল বিভাগের জন্য ফয়সাল ব্যাংক টি২০ কাপের ফাইনালে ৯ রানের বিনিময়ে ৫ উইকেট (মিসবাহ-উল-হক-এর উইকেট সহ) নিয়ে সুই নর্দান গ্যাস পাইপলাইনস লিমিটেডকে পরাজিত করতে সহায়তা করেন। তিনি ছয় খেলায় ১১ উইকেট নিয়ে টুর্নামেন্টের সেরা উইকেট শিকারীও ছিলেন।
এপ্রিল ২০১৮ এ, তাকে ২০১৮ পাকিস্তান কাপের জন্য ফেডারাল আঞ্চলিক দলের স্কোয়াডে মনোনীত করা হয়।
২০১৯ সালের জুলাই মাসে, ইউরো টি২০ স্ল্যাম ক্রিকেট প্রতিযোগিতার উদ্বোধনী সংস্করণে তিনি গ্লাসগো জায়ান্টসের হয়ে খেলতে নির্বাচিত হয়েছিলেন। যদিও পরবর্তী মাসে প্রতিযোগিতাটি বাতিল করা হয়। ২০২০ সালের অক্টোবরে লঙ্কা প্রিমিয়ার লীগের উদ্বোধনী সংস্করণের জন্য জাফনা স্ট্যালিয়নসের খসড়ায় স্থান পান
আন্তর্জাতিক ক্রিকেট
তার ঘরোয়া পারফরম্যান্সের ভিত্তিতে, পিসিবি সিলেকশন কমিটি উসমানকে শ্রীলঙ্কার বিপক্ষে, সংযুক্ত আরব আমিরাতে ১১ ডিসেম্বর ২০১৩ থেকে শুরু হওয়া ২০১৩-১৪ টি২০ সিরিজের জন্য নির্বাচিত করে।
৯ রান খরচ করায় ডিএসসিতে শ্রীলঙ্কার বিপক্ষে তার অভিষেকের খেলায় কেবল একটি ওভার করতে দেয়া হয়েছিল। পরের টি-টুয়েন্টিতে তাকে ৪ ওভারের পূর্নাঙ্গ কোটা দেওয়া হয়েছিল এবং ৫২ রানে দিয়েছিলেন। তিনি ব্যাট হাতে ৩ বলে অপরাজিত ২ রান সংগ্রহ করেন।
২০১৭ সালের মার্চ মাসে ওয়েস্ট ইন্ডিজের বিপক্ষে ম্যাচের জন্য পাকিস্তানের টুয়েন্টি২০ আন্তর্জাতিক (টি২০আই) দলে নির্বাচিত হন তিনি। ২০১৭ সালের অক্টোবরে, শ্রীলঙ্কার বিপক্ষে সিরিজের জন্য তাকে পাকিস্তানের একদিনের আন্তর্জাতিক (ওডিআই) স্কোয়াডে স্থান দেওয়া হয়। ২০ অক্টোবর ২০১৭-তে তিনি শ্রীলঙ্কার বিপক্ষে পাকিস্তানের হয়ে একদিনের আন্তর্জাতিক ক্রিকেটে অভিষেক করেন। ক্যারিয়ারের দ্বিতীয় ম্যাচে, তিনি তার প্রথম পাঁচ উইকেট নিয়েছিলেন, যা মাত্র ২১ রানের বিনিময়ে এটি সম্পন্ন করেছিলেন। পাকিস্তান শ্রীলঙ্কাকে ৫-০ ব্যবধানে পরাজিত করে ম্যাচটি ব্যাপকভাবে জিতেছিল। শিনওয়ারিকে ম্যান অফ দ্য ম্যাচ পুরস্কার দেওয়া হয়।
২০১৯ সালের ডিসেম্বরে, শ্রীলঙ্কার বিপক্ষে দুই ম্যাচের সিরিজের জন্য তাকে পাকিস্তানের টেস্ট দলের অন্তর্ভুক্ত করা হয়। তিনি পাকিস্তানের হয়ে শ্রীলঙ্কার বিপক্ষে ২০১৯ সালের ১১ ডিসেম্বর টেস্ট ক্রিকেটে অভিষেক করেন। He made his Test debut for Pakistan against Sri Lanka on 11 December 2019.
২০২০ সালের জুনে, কোভিড-১৯ মহামারী চলাকালে পাকিস্তানের ইংল্যান্ড সফরের জন্য তিনি ২৯ সদস্যের দলীয় স্কোয়াডে জায়গা পান। জুলাইয়ে, তাকে ইংল্যান্ডের বিপক্ষে টেস্ট ম্যাচের জন্য পাকিস্তানের ২০ সদস্যের দলেও অন্তর্ভুক্ত করা হয়েছিল।
মিন্চের নীলমানব
থাম্ব|298x298পিক্সেল|ছোট মিন্চ, যেখানে নীলমানবের আবাস মিন্চের নীলমানব, ঝড়ের কেলপি অথবা স্কট্‌স গ্যালিক ভাষায় na fir ghorma, fear gorm বা sruth nam fear gorm, হলো একপ্রকার পৌরাণিক জীব যারা উত্তর হেড্রিজ থেকে স্কটল্যান্ডের মূলভূখন্ডের মধ্যবর্তী সমুদ্রে বাস করে এবং নাবিকদের পানিতে নিমজ্জিত করতে এবং নৌকা ডোবাতে চেষ্টা করে। তারা প্রধানত মিন্চ এবং আশপাশের এলাকার স্থানীয় এবং বাকি স্কটল্যান্ডে সুপরিচিত নয়। বাকি বিশ্বে এদের কোন সমগোত্রীয় পৌরাণিক জীব নেই।
শুধুমাত্র গাত্রবর্ণ ব্যতীত এই পৌরাণিক জীবগুলোর বাকি সবকিছুই মানুষের মত। এদের আকারও মানুষের সমান। তাদের ঝড় সৃষ্টি করার ক্ষমতা আছে, কিন্তু আবহাওয়া ভালো থাকলে তারা সমুদ্রপৃষ্ঠের উপরে বা ঠিক নিচেই ভাসমান থাকে। নীলমানবরা তাদের কোমরের উপর অংশ পানির উপরে তুলে সাঁতার কাটে। তারা কথা বলতে পারে, এবং যখন একদল মিন্চ কোন জাহাজের দিকে অগ্রসর হয় তখন এদের নেতা জাহাজের কাপ্তানের উদ্দেশ্যে দুই পদ কবিতা আবৃত্তি করে এবং কাপ্তানকে বাকিটা বলতে বলে। কাপ্তান এতে ব্যর্থ হলে নীলমানবেরা জাহাজটি উল্টে দেওয়ার চেষ্টা করে।
পৌরাণিক নীলমানবকে ব্যাখ্যা দিতে গিয়ে ধারণা করা হয়, এটি সমুদ্রেরই ব্যক্তিসত্বায় বহিঃপ্রকাশ হতে পারে। এরা পিক্টও হতে পারে, যাদের রঙ্গিন দেহ ও কায়াক নৌকা দেখে সমুদ্র থেকে উঠে আসা মানবদেহ বলে বিভ্রম হতে পারে। নীলমানবের উপাখ্যান ভাইকিংদের সাথে আনা উত্তর আফ্রিকান দাসদের মাধ্যমেও আসতে পারে, যারা শীতের সময়টা মিঞ্চের শাইন্ট দ্বীপপুঞ্জে অবস্থান করতো।
নামের উৎস
মিন্চ একটি প্রণালী যা স্কটল্যান্ডের উত্তর-পশ্চিম উচ্চভূমি ও উত্তরের নিকটবর্তী হেড্রিজ দ্বীপপুঞ্জকে দূরবর্তী হেড্রিজ দ্বীপপুঞ্জ থেকে পৃথক করে। এখানেই মিন্চের নীলমানবের আবাস। ভাষাবিদ এডওয়ার্ড ডয়েলির ভাষ্যমতে, স্কটিশ গায়েলিক ভাষায় নীলমানবের নাম – na fir ghorma, fear gorm এবং sruth nam fear gorm – এতে ব্যবহৃত gorm এর অর্থ যেকোন নীল বর্ণ, fear এর অর্থ হলো মানব এবং na fir দ্বারা মানবের বহুবচন বোঝায়।
নীলমানবকে অনেকসময় কেলপিও বলা হয়। কেলপি একপ্রকার ঘোড়া যারা স্কটিশ লোকপ্রথায় সমুদ্রের আত্মা হিসেবে বিভিন্ন রূপে বহুলপ্রচলিত।  কেলপি নামটি স্কটিশ গায়েলিক calpa বা cailpeach থেকে এসেছে যার অর্থ একপ্রকার ঘোড়া।
বর্ণনা ও সাধারণ বৈশিষ্ট্য
পৌরাণিক নীলমানব "দেবদূত" এর তিন গোত্রের একটি হতে পারে, যার প্রথমটি ভূমিতে অবস্থানরত দেবদূত, দ্বিতীয়টি সমুদ্রের বাসিন্দা নীলমানব ও তৃতীয়টি মেরি নর্তক যারা উত্তর আকাশে আলোকবর্তিকা সৃষ্টি করে। পুরাণে বর্ণিত এই প্রাণীগুলো মানুষের মতই আকৃতির এবং তাদের নাম অনুসারে নীল রঙের। লেখক এবং সাংবাদিক লুইস স্পেন্স মনে করেন যে, নীলমানব আসলে সমুদ্রের নীল রঙের সাথে মিল রেখে "সমুদ্রেরই ব্যক্তিরূপে বহিঃপ্রকাশ"। তাদের মুখমন্ডল ধূসর ও লম্বাটে, কয়েকজনের হাত লম্বা, মাথার অলংকারও নীল এবং কিছু বর্ণনা অনুসারে তাদের ডানাও রয়েছে। শাইন্ট দ্বীপপুঞ্জের ১৯ কিলোমিটার উত্তরের "স্কাইই" অঞ্চলের দুর্যোগপূর্ণ সাগরের পার্শ্ববর্তী গুহাসমূহে নীলমানবের বাস। এই সাগরটি বেশকিছু জাহাজডুবির জন্য "ধ্বংসের স্রোত" নামে পরিচিত।
যদিও কবি, লেখক ও লোকশিল্পী এলেসডিয়ার আলপিন ম্যাকগ্রেগর অনুসারে ঝড়ের কেলপিদের বাস কোরিয়েভরেকেন উপসাগরে, নীলমানবদের বাস খুবই সীমিত এলাকায়। ডোনাল্ড এ. ম্যাকেনজি বর্ণনা করেন যে নীলমানবের মত কিছুই সারাবিশ্বে নেই এবং খোদ স্কটল্যান্ডেও এদের বাস সীমিত, একটি পৈশাচিক আত্মার লোকগাথা হিসেবে এমন নিদর্শন বিরল। লোকসংস্কৃতির গবেষক জন গ্রেগরসন ক্যাম্পবেল বলেন যে নীলমানব নিকটবর্তী মূল ভূখন্ডের আরগাইলেও প্রচলিত নয়। যদিও স্কটিশ চার্চের কর্মচারী জন ব্র্যান্ড ১৭০০ সালের মাঝামাঝিতে শেটল্যান্ডের কোয়ার্ফ ভ্রমণকালে একপ্রকার জীবের কথা বর্ণনা করেন যার সাথে নীলমানবের মিল খুঁজে পাওয়া যায়। এটি গোঁফযুক্ত বৃদ্ধ মানুষের মত সমুদ্রের বুক হতে উঠে আসতো এবং নৌকার যাত্রী ও শ্রমিকদের মনে আতঙ্ক সৃষ্টি করতো।
লোকমুখে প্রচলিত পুরাণের গল্প অনুসারে, নীলমানবের প্রলয়ংকারী ঝড় সৃষ্টির ক্ষমতা আছে। তবে ভালো আবহাওয়ায় তারা সমুদ্রপৃষ্ঠের উপরে বা ঠিক নিচেই ভাসমান থাকে। নীলমানবরা তাদের কোমরের উপর অংশ পানির উপরে তুলে সাঁতার কাটে। তারা "শিনটি" খেলায় পারদর্শী। তারা কথা বলতে পারে এবং নাবিকদের সাথে কথা বলার চেষ্টা করে, এবং কোন জাহাজডুবি হলে তারা উচ্চৈঃস্বরে হাসতে থাকে।